section_heading: Zemljopisni položaj i značajke
paragraph_text: Nalazi se u južnoj Hercegovini, u središtu općine Neum, na nadmorskoj visini od 310 mnm. Prostire se u duljini od 3 km, od Prijevora do Okladnice. Zbog blizine mora klima je uglavnom mediteranska koju djelomično smanjuju planina Žaba i brdo Gradina. Prosječna temperatura u siječnju je 6°C, ljetna 25°C a prosječna godišnja 14°C. Najniža izmjerena temperatura od -16°C izmjerena je 16. veljače 1962., a najviša od 40°C 24. srpnja 1981.